**Den Oscar®-belønnede suksessfilmen ”The Blind Side” med Sandra Bullock får eksklusiv premiere i Sverige på Voddler**

For første gang i Sverige får en kjent Hollywood-film fra Warner Bros. premiere direkte på Internett. Fra 23. mars kommer den Oscar©-belønnede *The Blind Side* med Sandra Bullock til å bli vist eksklusivt på www.voddler.com <<http://www.voddler.com/>>. Filmen blir tilgjengelig i en begrenset periode.

– *The Blind Sides* premiere på Voddler er et gjennombrudd og viser at Warner Bros. har tro på digital distribusjon av filmer over Internett. Voddler er svært stolte over at Warner Bros. har vist oss denne eksklusive tilliten, sier Zoran Slavic, viseadm.dir. i Voddler. *The Blind Side*, med en Hollywoods mest populære skuespillerinner Sandra Bullock, er en av de største kassasuksessene i USA noensinne med en åttendeplass på listen over de mest sette filmene.

– Vi er svært fornøyde med at vi har inngått dette nye partnerskapet med Voddler slik at de kan vise Warner Bros.-filmer til sine kunder i Sverige via digital distribusjon over Internett. Vi er spesielt opprømt over at vi sammen er i stand til å tilby kundene denne innovative premierevisningen av *The Blind Side* så kort tid etter utdelingen av Oscar©-prisene. Warner Bros. ligger i forkant av moderne filmdistribusjon og krav om tilgjengelighet, og dette er ytterligere ett eksempel på Warner Bros.’ strategi for å gjøre våre ypperlige filmer tilgjengelige for forbrukerne når og hvor de ønsker å se dem, sier Lars Håkansson, adm.dir. i Warner Bros. Entertainment Nordic.

*The Blind Side* er den sanne fortellingen om den amerikanske fotballspilleren Michael Oher, en hjemløs tenåring som blir adoptert av familien Tuohy, en velstående familie i Memphis’ finere strøk. Sandra Bullock fikk sitt gjennombrudd i actionfilmen *Speed* i 1994 og ble tildelt en Oscar©-statuett for sin rolle som Leigh Anne Tuohy (beste kvinnelige hovedrolle) i *The Blind Side*. Filmen kommer til å bli lansert samtidig som på DVD, Blu-ray, VOD og EST i september.

**Om Voddler**

Voddler ble grunnlagt i 2005 og har hovedkontor i Stockholm, Sverige. Voddlers mål er å tilby en førsteklasses videotjeneste til brukere, annonsører og innholdseiere. Voddler tilbyr kjente filmer fra ledende filmselskaper som Walt Disney, Dreamworks, Paramount, Touchstone Pictures, Metro Goldwyn Mayer, New Line Cinema, Columbia Pictures, Miramax, Buena Vista, Sony Pictures, Sandrew Metronome, Atlantic Pictures, Scanbox, Noble Entertainment, PAN Vision, Nonstop Media, TVF, FilmFactory og Warner Bros.

**Om Warner Home Video**

Med virksomhet i 90 internasjonale regioner har Warner Home Video, et Warner Bros. Entertainment-selskap, en divisjon av Warner Bros. Home Entertainment Group, den største distribusjonsinfrastrukturen på det globale videomarkedet. Warner Home Video har det største filmbiblioteket av alle filmselskaper og tilbyr både nye og klassiske filmer av topp kvalitet fra filmkatalogen til Warner Bros. Pictures, Turner Entertainment, Castle Rock Entertainment, HBO Home Video og New Line Home Entertainment.